# Club de Remo Chapela

Club de Remo Chapela Galiziako Redondela udalerrian dagoen Chapela auzoko arraun elkartea da, Pontevedra probintzian.
Ekonomikoki talde apala den arren palmares ederra osatzen ari da. Kontxako Banderara sailkatzea lortu zuten gizonezkoek 2012. urtean eta emakumezkoek hiru aldiz, azkena 2024an. Era berean emakumezkoak Galiziako Ligako txapeldun eta Espainiako txapeldun izan dira, gizonezkoek lau aldiz egin dute bigarren Galiziako Ligan.

## Izena

Arraun Elkartea kokaturik dagoen auzoaren izena darama, Chapela. Traineruaren Arealonga izena auzoko hondartzaren izena da, izan ere 2011ean instalazio berrian eraiki bitartean Arealongako kontserberaren nabe batean izan baitzuen egoitza.

## Historia

Chapelako arraun talde baten aurreneko aipamena 1933koa da, Club Marítimo de Vigok antolaturiko estropada batean Club San Fausto de Chapela izeneko traineruak hartu zuen parte.
1984an sortu zen Club de Remo Chapela eta hamarkadaren bukarean nahiko ondo ibili zen Galizia aldeko estropadetan bandera batzuk irabazi zituelarik, Moaña (1987), Bueu (1988), Bayona (1988). 1990an Espainiako Traineru Txapelketako finalean sartu zen eta laugarren egin zuen. Hurrengo urteetan Galiziako bigarren ontzia izan zen Meiraren atzetik.
Ipar-mendebaldeko Traineruen Liga sortu zenetik bertan aritu da eta emaitza onak lortu ditu, bigarren 2008, 2011 eta 2012an. Azken urte hau berezia izan zen klubarentzat izan ere Galiziako Ligan bigarren egin arren lehenengoarekin puntuz berdinduta gelditu zen baina sari handiena Kontxako Banderarako sailkapena lortzea izan zen. TKE Ligarako play-offak jokatzeari uko egin zioten, baliabide ekonomikoen eskasiaren erruz. 2013an hirugarren egin zuen Galiziako Ligan. Hau izan zen Fran Gonzalez entrenatzaile-patroiarekin egindako azken denboraldia.
2014an makalago ibili zen eta zazpigarren bukatuz maila galdu zuen. 2015ean hirugarrena izan zen Galiziako B Ligan baina kopuruen birmoldaketa bat egon zenez A Ligara igo zuten. 2018an maila galdu zuen eta 2022an itzuli zen A Ligara, laugarren postu txukuna lortuz. 2022an eta 2023an hirugarren egin zuen partaidetza pobrea izan zuen Espainiako txapelketatan. 2023an bigarren traineru bat osatzeko besteko jendea izan zuen eta B Ligan aritu zen.
2024ko denboraldia berriz ere puntan egin zuen eta Galiziako Ligan bigarren egin zuen. Play-offak jokatu zituen TKE Ligara igotzeko baina ez zuen helburua lortu.

## Palmaresa
### Kontxako Bandera

* Zazpigarrena (1): 2012.
* Sailkatua (1): 2012.

### Ligak

* Galiziako A Liga (0): bigarren 2008, 2011, 2012 eta 2024an.
* Galiziako B Liga (0): hirugarrena 2015ean.

### Espainiako Traineru Txapelketa

* Hirugarren (2): 2022, 2023..

### Galiziako Traineru Txapelketa

* Txapelduna (0)
* Bigarrena (4): 1990, 1991, 1992 eta 1993.

### Gainontzeko estropadak

* El Corte Inglés Bandera (Vigo) (0): bigarren 1989, 1992 eta 2007an.
* Conde de Fenosa Bandera (0): bigarren 1988 eta 1992an.
* Teresa Herrera Bandera (0): bigarren 2009an eta 2013an.
* Asturiasko Printzearen Bandera (1): 2008.

## Azken denboraldiak

Dendoraldiak :
| TKE | |
| LGT 1 | 19 |
| LGT 2 | 4 |
| 2025 barne. |||
| Urtea | Liga | Espainia | Kontxa |
| 2003 | Galiziako Liga, 11.a | | |
| 2004 | Galiziako Liga, 4.a | | |
| 2005 | Galiziako Liga, 12.a | | |
| 2006 | Galiziako Liga, 12.a | | |
| 2007 | Galiziako Liga, 5.a | | |
| 2008 | Galiziako Liga, 2.a | | |
| 2009 | Galiziako Liga, 3.a | | |
| 2010 | Galiziako Liga, 4.a | | |
| 2011 | Galiziako Liga, 2.a | | |
| 2012 | Galiziako A maila, 2.a | | 7.a |
| 2013 | Galiziako A maila, 3.a | 4.a | |
| 2014 | Galiziako A maila, 7.a | | |
| 2015 | Galiziako B maila, 3.a | | |
| 2016 | Galiziako A maila, 8.a | | |
| 2017 | Galiziako A maila, 10.a | | |
| 2018 | Galiziako A maila, 12.a | | |
| 2019 | Galiziako B maila, 7.a | | |
| 2020 | Galiziako B maila, 5.a | | |
| 2021 | Galiziako B maila, 7.a | | |
| 2022 | Galiziako A maila, 4.a | 3.a | |
| 2023 | Galiziako A maila, 5.a | 3.a | |
| 2024 | Galiziako Liga, 2.a | 6.a | |

## B trainerua

2023. urtean B trainerua atera zuen harrobian arraunlari ugari zituelako. Galiziako B Ligan aritu zen eta bigarren postua ere lortu zuen jardunaldi batean.
| Urtea | Liga |
| 2023 | Galiziako B maila, 4.a |
| 2024 | Galiziako B maila, 3.a |

## Emakumezkoen trainerua
### Rias Baixas

Chapelako arraunlariak 2008 eta 2009 urteetan Sociedad Deportiva Rias Baixas taldearen parte izan ziren. Hauek dira bi denboraldi haietan lorturiko emaitza nagusiak:
* Kontxako Bandera (2): 2008, 2009.
* Euskotren Liga (1): 2009.
* Emakumezkoen Galiziako Traineru Liga (1): 2009.

### Chapela

2015ean trainerua osatzea lortu zuten eta Galiziako Ligan aritu ziren. Hirugarren postuan amaitu zuen baina Cabo da Cruz aurkeztu ez zen estropada irabazi zuten. 2016an bigarrena izan zen eta 2017an berriz hirugarrena. 2018an ez zuen trainerurik atera.
2021ean Galiziako Liga irabaztear egon zen, puntu bakarreko atera baitzion Cabo da Cruz txapeldunak. Teresa Herrera estropada ospetsua irabazi zuen eta denboraldia borobiltzeko Kontxako Bandera jokatzeko sailkatu ziren.
2022an Espainiako Txapelketa irabazi zuten eta Ligan 2. eginez Euskotren Ligara igo zen baina uko egin zion txartelari. Denboraldia borobiltzeko Kontxako Banderara sailkatu zen bigarren urtez jarraian.
2023an Ligako traineru indartsuena izan zen eta bigarren aldiz jarraian Espainiako txapelketa irabazi zuen. Kontxako Banderarako sailkapen estropadan zortzigarren denbora egin zuen eta ez zen sailkatu. Galiziarren artean traineru onena izan zen.
2024an Galiziako Liga nagusitasun osoz irabazi zuen eta play-offak jokatu bazituen ere ez zuen Euskotren Ligara igotzerik lortu. Horretaz gain Kontxako Bandera jokatzeko sailkatu zen, lau urtetan hirugarren aldiz.

#### Kontxako Bandera

* Seigarrena 2024an
* Sailkapen estropada (0)
* Sailkatua (3): 2021, 2022, 2024.

#### Ligak

* Galiziako Liga (2): 2023, 2024.

#### Txapelketak

* Espainiako Txapelketa (2); 2022, 2023
* Galiziako Traineru Txapelketa (0): bigarren 2015, 2016, 2021 eta 2022an.

#### Banderak

* Concello da Chapela (1): 2015.
* Concello de Oleiros (3): 2021, 2023, 2024.
* Concello de Ribeira (1): 2021.
* Teresa Herrera Bandera (3): 2021, 2023, 2024.
* Gran Premio Fandicosta (1): 2022.
* Concello de Rianxo (2): 2022, 2023.
* Asturiasko Printzesaren Bandera (3): 2022, 2023, 2024.
* Concello de As Pontes (1): 2023.
* Concello de Redondela (2): 2023, 2024.
* Concello de Cesantes (2): 2023, 2024.
* Bandeira Alicursa (1): 2023.
* Bandeira Reganosa (2): 2023, 2024.
* Concello de Ares (1): 2023.
* Cidade de Ferrol (1): 2024.
* Bandeira Club de Empresas CRCC (1): 2024.

#### Trainerillak

* Espainiako Txapelketa (2): 2022, 2024

#### Batelak

* Espainiako Txapelketa (6): 2008, 2009, 2011, 2014, 2022, 2024

### Azken denboraldiak

Dendoraldiak :
| Euskotren | 0 |
| LGT | 10 |
| 2025 barne. |||
| Urtea | Liga | Kontxa | Galiziako txap. | Espainiako txap. |
| 2015 | Galiziako Liga, 3.a | - | 2.a |
| 2016 | Galiziako Liga, 2.a | - | 2.a |
| 2017 | Galiziako Liga, 3.a | - | ? |
| 2018 | ez | |
| 2019 | Galiziako Liga, 6.a | - | ? |
| 2020 | Galiziako Liga, 5.a | - | ? |
| 2021 | Galiziako Liga, 2.a | 7.a | 2.a |
| 2022 | Galiziako Liga, 2.a | 8.a | 2.a | Txapelduna |
| 2023 | Galiziako Liga, 1.a | - | 3.a | Txapelduna |
| 2024 | Galiziako Liga, 1.a | 6.a | 3.a | |

## Erreferentziak

* 1 2 3 (Gaztelaniaz) iraola, donostia, mikel. (2012-09-01). «¿De dónde ha salido Chapela?» Noticias de Gipuzkoa (Noiz kontsultatua: 2024-12-10).
* 1 2 www.ligalgt.com (Noiz kontsultatua: 2024-12-10).
* ↑ «Campeonato de España» traineras.es (Noiz kontsultatua: 2024-12-10).
* ↑ (Gaztelaniaz) Vigo/Moaña, m romero/e rivas-. (2012-08-31). «Chapela se alía con el oleaje y obra el milagro en la Bahía de San Sebastián» Faro de Vigo (Noiz kontsultatua: 2024-12-10).
* 1 2 «Astillero eta Zumaia sailkatu dira Euskotren Ligarako, eta San Juan eta Ares Eusko Label Ligarako» Berria 2024-09-15 (Noiz kontsultatua: 2024-12-10).
* ↑ (Gaztelaniaz) «Santurtzi y Arraun Lagunak triunfan en La Concha» EITB 2021-09-12 (Noiz kontsultatua: 2024-12-10).
* ↑ (Gaztelaniaz) «Chapela se corona campeona de España femenina de traineras» La Voz de Galicia 2022-08-08 (Noiz kontsultatua: 2024-12-10).
* ↑ (Gaztelaniaz) «Chapela renuncia a competir en la Liga Euskotren y Tirán ocupará su plaza en la máxima categoría» EITB 2022-09-10 (Noiz kontsultatua: 2024-12-10).
* ↑ (Gaztelaniaz) «Chapela (féminas) y Bueu (hombres) campeones de España de traineras» www.nauticadigital.com (Noiz kontsultatua: 2024-12-10).
* 1 2 (Gaztelaniaz) REDACCIÓN. (2024-08-31). «Chapela, de cabeza a La Concha» Faro de Vigo (Noiz kontsultatua: 2024-12-10).

## Kanpo estekak

* Club de Remo Chapelaren webgune ofiziala
* (Galizieraz) Liga Galega de Traiñeiras-en webguneko informazioa
* (Galizieraz) Liga Galega Feminina-ko informazioa
* Datuak: Q20542411